Grožđe

mini|400px|Autohtona bosanska sorta crnog grožđa: Čardaklija ili mirisavka
thumb|upright|Grožđe
thumb|Stono grožđe
[mini|desno|Grožđe u vinariji u [California|Kaliforniji.]]
[mini|desno|Grozd rane bijele sorte [Muškat julski, uzgojen u međimurskom vinogorju, sjeverna Hrvatska]]
**Grožđe** je plod vinove loze (*Vitis vinifera*) i srodnih vrsta roda *Vitis*. To  je bobičasta voćka  sa listopadnom drvenastom stabljikom (lozom).

Grožđe se može  jesti svježe kao stono grožđa  ili se može koristiti za proizvodnju vina, džema, soka, želea, ekstrakta sjemenki grožđa, grožđica, sirćeta i ulja od sjemenki. Grožđe je ne-klimakterijska vrsta voća, a obično se javlja u klasterima.

Postoji 12 osnovnih i najpoznatijih vrsta grožđa od kojih se pravi većina svjetskih vina. Ranije su se vina označavala prema području na kome se grožđe uzgaja, ali kasnije je broj proizvođača i područja sa vinogradima toliko porastao da je uvedeno označavanje prema vrsti grožđa.

## Crno grožđe 
* **Cabernet sauvignon** - Ovo je najpopularnije grožđe na svijetu kad je proizvodnja crnog vina u pitanju. Uzgaja se u Bugarskoj, Čileu, Australiji, Kaliforniji, južnoj Francuskoj. Ima mala plavo-crna zrna sa debelom kožom, kasno olista i kasno sazrijeva.
* **Merlot** - Od ovog grožđa se pravi najskuplje crno vino na svijetu - *Chateay Petrus*. Uzgaja se u Bordeauxu, ima velika zrna sa tankom kožom, okus ima tragove borovnice i mente.
* **Nebbiolo** - Daje vrlo kompleksna crna vina, uspjeva na krečnjačkom zemljištu, na većim visinama, najviše u sjeverozapadnoj Italiji. Vrlo tamne je boje i kasno sazrijeva. *Nebbia* na italijanskom znači magla.
* **Crni Pinot** - Od ovog grožđa se pravi čuveni *burgundac*. Uspjeva na krečnjačkom zemljištu istočne Francuske. Ovo je "sveti gral" proizvođača u mnogim zemljama. Ima tanku kožu crne boje i guste grozdove. Pored Francuske, uzgaja se i u Australiji, na Novom Zelandu, u Južnoj Africi, Italiji, Rumuniji, SAD-u.
* **Syrah** ili **Shiraz** - Drevno crno grožđe sa Srednjeg istoka. Uzgaja se na granitu, krečnjaku i pijesku u dolini Rone (Francuska), u Kaliforniji i Australiji. Plavo-crne boje, ima mala zrna i debelu kožu. Relativno rano sazrijeva i daje visoke prinose.
* **Sangiovese** - Ovo grožđe se uzgaja po cijeloj Italiji, kao i u Argentini i Kaliforniji. Raste na krečnjaku, ali i na glini, sporo i kasno sazrijeva, podložno je oksidaciji. Najbolji iz vrste je *Sangiovese piccolo*.

## Bijelo grožđe 
* **Chardonnay** - Bijeli Chardonnay je vjerovatno najtraženije grožđe na svijetu. Bolje uspjeva na siromašnijem zemljištu, ali se prilagođava i drugim tipovima. Daje male grozdove tanke kože. Rano cvjeta i zrije. Danas se uzgaja u svakoj zemlji u kojoj se pravi vino.
* **Crni Chenin** - Koristi se za najraznovrsnija vina, daje obična i pjenušava, suha i slatka. Uzgaja se najviše u dolini Loare - jugozapadna Francuska, sve do Atlantika. Ima tanku kožu, kasno sazrijeva. Raste i u Južnoj Africi, Kaliforniji, Australiji i Novom Zelandu. Daje dugotrajna vina, ali i vina koja se odmah piju.
* **Traminac** - Grožđe ružičaste boje, daje suha i slatka bijela vina, karakterističnog aromatičnog, nekako začinjenog okusa. Porijeklom je iz Aldo Adiga. Uzgaja se u Francuskoj, Austriji, Njemačkoj, Sloveniji, Hrvatskoj, Mađarskoj, Češkoj, Slovačkoj, Rumuniji, u Australiji i na Novom Zelandu.
* **Rizling** - Voli hladniju klimu. Blijeda zrna sa mrljama, u malim grozdovima. Kasno cvjeta i zrije. Daje vrhunska suha, poluslatka i slatka vina. Uzgaja se u Njemačkoj, Francuskoj, Italiji, Australiji i SAD-u.
* **Crni Sauvignon** - Grožđe doline Loare, raste na krečnjaku, pijesku, šljunku. Kompaktni mali grozdovi tanke kože. Rano zrije. Uzgaja se i u Italiji, Južnoj Africi, na Novom Zelandu, u Australiji i SAD-u.
* **Semillon** - Daje sjajna slatka vina i visoko kvalitetna suha vina. Ima velika zrna i tanku kožu. Traži specifične klimatske uvjete. Raste u Bordeauxu u Francuskoj, Čileu, Australiji, SAD, Južnoj Africi.

Kategorija:Voće
Kategorija:Vitales